text: সিদ্ধিরগঞ্জে কিশোরী ধর্ষণ, ধর্ষক গ্রেফতার | সারাদেশ
  সিদ্ধিরগঞ্জে কিশোরী ধর্ষণ, ধর্ষক গ্রেফতার
  স্টাফ রিপোর্টার, নারায়ণগঞ্জ ০০:৫৪, ১৩ জুন, ২০১৯
  আটক ধর্ষক আবু কালাম। ছবি: ইত্তেফাক
  সিদ্ধিরগঞ্জে ১৩ বছরের এক কিশোরীকে ধর্ষণের অভিযোগ পাওয়া গেছে। এ ঘটনায় বুধবার দুপুরে পুলিশ ধর্ষক আবু কালাম শিকদারকে (৪৫) গ্রেফতার করেছে। অভিযুক্ত কালাম গত মঙ্গলবার কিশোরীকে বাসায় একা পেয়ে ধর্ষণ করে। এর আগেও কিশোরীর পিতার অসুস্থতায় বিভিন্ন প্রলোভন দেখিয়ে একাধিকবার আবু কালাম ওই কিশোরীকে ধর্ষণ করেছে বলে জানায় মেয়েটির চাচা।
  এ ঘটনা আদমজী সুমিলপাড়া মুনলাইট সিনেমা হল এলাকার। গ্রেফতার কালাম ওই এলাকার আব্দুল বারেক মিয়ার বাড়ির ভাড়াটিয়া ও সলেমুদ্দিন শিকদারের ছেলে।
  আরও পড়ুন: বন্দরে সৎ বোনকে ধর্ষণের দায়ে সৎ ভাই গ্রেপ্তার
  সিদ্ধিরগঞ্জ থানার ভারপ্রাপ্ত কর্মকর্তা মীর শাহীন শাহ্ পারভেজ অভিযুক্ত ধর্ষক কালামকে গ্রেফতারের সত্যতা নিশ্চিত করে জানান, এ ঘটনায় কিশোরীর চাচা বাদী হয়ে মামলা করেছেন। ডাক্তারী পরীক্ষার জন্য কিশোরীকে হাসপাতালে পাঠানো হয়েছে।